CELEX: 62014CN0021
Language: hu
Date: 2014-01-16 00:00:00
Title: C-21/14. P. sz. ügy: A Törvényszék (kibővített második tanács) T-512/09. sz., Rusal Armenal ZAO kontra Európai Unió Tanácsa ügyben 2013. november 5-én hozott ítélete ellen az Európai Bizottság által 2014. január 16-án benyújtott fellebbezés

1.3.2014   
            
            
               HU
            
            
               Az Európai Unió Hivatalos Lapja
            
            
               C 61/7
            
         A Törvényszék (kibővített második tanács) T-512/09. sz., Rusal Armenal ZAO kontra Európai Unió Tanácsa ügyben 2013. november 5-én hozott ítélete ellen az Európai Bizottság által 2014. január 16-án benyújtott fellebbezés
   (C-21/14. P. sz. ügy)
   2014/C 61/11
   Az eljárás nyelve: angol
   
      Felek
   
   
      Fellebbező: Európai Bizottság (képviselők: J. Brakeland, M. França és T. Maxian Rushe meghatalmazottak)
   
      A többi fél az eljárásban: Rusal Armenal ZAO, az Európai Unió Tanácsa
   
      A fellebbező kérelmei
   
   
               —
            
            
               a Bíróság helyezze hatályon kívül a Törvényszék (kibővített második tanács) T-512/09. sz., Rusal Armenal ZAO kontra Tanács ügyben 2013. november 5-én hozott, a Bizottság részére 2013. november 6-án kézbesített ítéletét;
            
         
               —
            
            
               utasítsa el a kereset első jogalapját mint jogilag megalapozatlant;
            
         
               —
            
            
               az ügyet a további jogalapok vonatkozásában új határozat meghozatala céljából utalja vissza a Törvényszékhez;
            
         
               —
            
            
               jelenleg ne határozzon az elsőfokú eljárás és a fellebbezési eljárás költségeiről.
            
         
      Jogalapok és fontosabb érvek
   
   A Bizottság úgy véli, hogy a fellebbezés tárgyát képező ítéletet az alábbi okok miatt hatályon kívül kell helyezni:
   
                
            
            
               Először is a Törvényszék a kereset terjedelmét meghaladóan hozta meg határozatát.
            
         
                
            
            
               Másodszor a Törvényszék tévesen értelmezte az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/96/EK tanácsi rendeletnek (1) a vitatott rendelet elfogadásakor alkalmazandó változata 2. cikkének (7) bekezdését, valamint a közösségi jogalkotónak a Nakajima-ügyön alapuló ítélkezési gyakorlat (2) értelmében vett szándékát e rendelkezés elfogadásakor.
            
         
                
            
            
               Harmadszor a Törvényszék megsértette az intézményi egyensúly közösségi jogi alapelvét.
            
         
      (1)  HL L 56., 1. o.; magyar nyelvű különkiadás 11. fejezet, 10. kötet, 45. o.
   
      (2)  A C-69/89. sz., Nakajima kontra Tanács ügyben 1991. május 7-én hozott ítélet (EBHT 1991., I-2069) 28-32. pontja, amelyet átvett a C-149/96. sz., Portugália kontra Tanács ügyben 1999. november 23-án hozott ítélet (EBHT 1999., I-8395. o.) 49. pontja; lásd továbbá a C-76/00. P. sz., Petrotub és Republica kontra Tanács ügyben 2003. január 9-én hozott ítélet (EBHT 2003., I-79. o.) 53-56. pontját.